CELEX: 62020TN0022
Language: lt
Date: 2020-01-13 00:00:00
Title: Byla T-22/20: 2020 m. sausio 13 d. pareikštas ieškinys byloje IB/EUIPO

2.3.2020   
            
            
               LT
            
            
               Europos Sąjungos oficialusis leidinys
            
            
               C 68/64
            
         
      2020 m. sausio 13 d. pareikštas ieškinys byloje IB/EUIPO
      (Byla T-22/20)
      (2020/C 68/72)
      Proceso kalba: prancūzų
      
         Šalys
      
      
         Ieškovas: IB, atstovaujamas advokatės N. de Montigny
      
         Atsakovė: Europos Sąjungos intelektinės nuosavybės tarnyba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. kovo 14 d. Paskyrimų tarnybos sprendimą dėl atleidimo iš darbo,
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi toliau nurodomais pagrindais.
      
                  —
               
               
                  Panaikinimo pagrindai dėl galutinio procedūros dėl invalidumo pripažinimo užbaigimo. Ieškovas šiuo klausimu tvirtina, kad buvo piktnaudžiauta įgaliojimais, padaryta tarnybos klaida ir pažeista nešališkumo, objektyvumo ir neutralumo pareiga.
               
            
                  —
               
               
                  Panaikinimo pagrindai, susiję su skirta drausmine nuobauda. Ieškovas šiuo klausimu tvirtina, kad buvo padarytas procedūrinis pažeidimas, pažeistas Europos Sąjungos pareigūnų tarnybos nuostatų IX priedo 22 straipsnis, piktnaudžiauta įgaliojimais, neužtikrintas OLAF pranešimo konfidencialumas, kiek tai susiję su punktais, dėl kurių tyrimas nutrauktas, palikti pagrindai, dėl kurių tyrimas nutrauktas, ir pažeista nekaltumo prezumpcija. Ieškovas taip pat teigia, kad buvo pažeistas Pareigūnų tarnybos nuostatų IX priedo 10 straipsnis ir teisė į gynybą, padaryta akivaizdi Pareigūnų tarnybos nuostatų IX priedo 10 straipsnyje nurodytų kriterijų vertinimo klaida ir nepateikti motyvai.